Lennuaeg maršruudil Tallinn-Ovda on u 5 tundi. Ovda lennujaam paikneb Eilati hotellidest u 70 km kaugusel ning transfeer kestab u tund aega.  Lennuajad on antud kohaliku aja järgi.    Ajavahe : Iisraelis on suurem osa aastast sama aeg, mis Eestis. Ajavahe on Iisraeliga septembri lõpust oktoobri lõpuni, sest Iisrael läheb talveajale üle Eestist  varem. 2011. a kevadel minnakse Eestis suveajale üle veidi varem (27.03) kui Iisraelis (01.04).      NB! Lennuajad on esialgsed ja võivad muutuda.  Kontrollige neid kindlasti 24 t enne väljalendu oma reisibüroost või Horizon Travelist, sihtkohas meie esindajalt.  Lubatud pagas on 15 kg + 5 kg käsipagasit ühe inimese kohta. Lubatust raskema pagasi pealevõtmist ei saa Horizon Travel garanteerida ning lennufirmal ei ole kohustust seda ka  sihtkohta järele toimetada. Kui arvestate pagasit reisiseltskonna peale, siis võib ühe kohvri või koti kaal olla ainult kuni 32 kg.